คดีโทรมหญิงในเดลี พ.ศ. 2555
คดีโทรมหญิงในเดลี พ.ศ. 2555 เป็นคดีซึ่งเกิด ณ วันที่ 16 ธันวาคม 2555 ในหมู่บ้านมุนิรกา (Munirka) ของเมืองเดลีใต้ เมื่อหญิงซึ่งอายุยี่สิบสามปีและเป็นผู้ฝึกหัดวิชากายภาพบำบัดถูกทำร้ายร่างกายแล้วรุมโทรมบนรถประจำทางที่เธอโดยสารมากับเพื่อนชาย ผู้ลงมือเป็นชายหกคนซึ่งโดยสารมาพร้อมกัน รวมถึงคนขับรถนั้นด้วย หญิงดังกล่าวบาดเจ็บสาหัสจนถึงแก่ความตายในวันที่ 19 ธันวาคม 2555 ขณะรับการรักษาฉุกเฉินในประเทศสิงคโปร์ เหตุการณ์นี้ได้รับการรายงานทั่วประเทศและทั่วโลก ทั้งเป็นที่ประณามของสตรีหลายกลุ่มทั้งในและนอกประเทศ ภายหลังประชาชนทั่วประเทศได้ประท้วงรัฐบาลอินเดียที่ไม่รักษาความปลอดภัยให้แก่สตรีอย่างเพียงพอ และผู้ประท้วงนับพันได้ปะทะอาวุธกับเจ้าพนักงานด้วย
แผ่นดินไหวในประเทศอัฟกานิสถาน พ.ศ. 2558
ผู้เสียชีวิตมีจำนวนทั้งสิ้น 390 คน ใน 3 ประเทศ ผู้บาดเจ็บมีจำนวนทั้งสิ้น 2,713 คน ใน 4 ประเทศ จำนวนผู้เสียชีวิตและบาดเจ็บรายประเทศแจกแจงไว้ที่ตารางด้านล่าง ในประเทศอัฟกานิสถาน ผู้เสียชีวิต 12 คนในจำนวนทั้งหมดเป็นเด็กหญิงอายุระหว่าง 10–15 ปี เสียชีวิตจากเหตุเหยียบกันในขณะวิ่งหนีออกจากอาคารโรงเรียนแห่งหนึ่งในจังหวัดตาคาร์ ในประเทศอินเดีย ผู้เสียชีวิตทั้งหมดอยู่ในรัฐชัมมูและกัศมีร์ ในประเทศทาจิกิสถาน มีผู้บาดเจ็บเป็นเด็ก 14 คนจากบันไดอาคารเรียนถล่มในจังหวัดฮัตลอน